stanford-oval/wikipedia huggingface dataset:
Gabún alue

| Gabún alue Região de Gabu |
| --- | --- |
 Kylä Gabún alueella.
 Gabún alueen sijainti Guinea-Bissaussa.
Hallinto:  
 – hallinnollinen keskus:  Gabú
Pinta-ala:  9 150 km²
Väkiluku (2009):  215 530
 – väestötiheys:  23,6 as./km²
Lyhenteet:  
 – ISO 3166:  GW-GA
Gabún alue (port. Região de Gabú) on Guinea-Bissaun itäisin hallintoalue. Vuoden 2009 väestönlaskennan mukaan siellä oli 215 530 asukasta.
Alue rajoittuu pohjoisessa Senegaliin, idässä ja etelässä Guineaan ja lännessä Tombalin ja Bafatán alueisiin. Sen pinta-ala on 9 150 neliökilometriä. Gabú on pinta-alaltaan maan suurin alue.
Alueen pääkaupunki on Gabú. Se jakautuu  hallinnollisesti viiteen osa-alueeseen eli sektoriin, jotka ovat Boé, Gabú, Pitche, Pirada ja Sonaco. Suurimmat etniset ryhmät ovat fulbet (79,6 %) ja mandinkat (14,2 %).
Aiheesta muualla

Kuvia tai muita tiedostoja aiheesta Gabún alue Wikimedia Commonsissa
Finn Lützow-Holm

| Finn Lützow-Holm |
| --- | --- |

Henkilötiedot
Syntynyt: 28. toukokuuta 1890 Uuniemi, Norja
Kuollut: 4. kesäkuuta 1950 (60 vuotta) Oslo, Norja
Ammatti:  upseeri
Sotilashenkilö
Palvelusmaa(t):   Norja
Sotilasarvo:  kommodori
Kunniamerkit:  Pyhän Olavin ritarikunta Kunnialegioona
Finn Lützow-Holm (28. toukokuuta 1890 Uuniemi – 4. kesäkuuta 1950 Oslo) oli norjalainen sotilaslentäjä ja kommodori, joka toimi Norjan laivaston lentojoukkojen komentajana vuodesta 1938. Norjan miehityksen aikana hän työskenteli Britanniasta käsin. Lützow-Holm osallistui vuosina 1929–1930 Lars Christensenin rahoittamalle Eteläiselle jäämerelle suuntautuneelle tutkimusmatkalle sekä Roald Amundsenin ja Umberto Nobilen pelastusoperaatioihin 1925 ja 1928.
Lützow-Holm syntyi Pohjois-Norjan Uuniemessä, mutta varttui Risørissä.
Aiheesta muualla

Kuvia tai muita tiedostoja aiheesta Finn Lützow-Holm Wikimedia Commonsissa
Giovanni Santucci

Giovanni Santucci (s. 14. toukokuuta 1949) on italialainen roomalaiskatolinen piispa. Hänet vihki papiksi Pisan arkkihiippakuntaan Benvenuto Matteucci 28. kesäkuuta 1974. Hänet nimitettiin Massa Marittima-Piombinon hiippakunnan piispaksi 28. lokakuuta 1999. Piispaksi vihkiminen seurasi 5. joulukuuta. Pääkonsekraattorina toimi Gualtiero Bassetti, jota avustivat Gaetano Bonicelli ja Alessandro Plotti.
Santucci sai 19. toukokuuta 2010 nimityksen Massa Carrara-Pontremolin piispaksi, joksi hänet asetettiin 29. kesäkuuta.
Šerig-ool Ooržak

Šerig-ool Dizižikovitš Ooržak (s. 1942) on Tuvan tasavallan entinen presidentti. Hänet valittiin virkaansa ensimmäisen kerran 11. huhtikuuta 1992 ja toimi virassa vuoteen 2007 asti.
Finn Kristensen

| Finn Kristensen> Norjan öljy- ja energiaministeri |
| --- | --- |
 Brundtlandin III hallitus 3. marraskuuta 1990 – 7. lokakuuta 1993  
Edeltäjä:  Eivind Reiten
Seuraaja:  Jens Stoltenberg
Norjan elinkeinoministeri
 Brundtlandin III hallitus 4. syyskuuta 1992 – 7. lokakuuta 1993  
Edeltäjä:  Ole Knapp
Seuraaja:  Jens Stoltenberg
 Brundtlandin II hallitus 9. toukokuuta 1986 – 16. lokakuuta 1989  
Edeltäjä:  Petter Thomassen
Seuraaja:  Petter Thomassen
Norjan teollisuusministeri
 Brundtlandin I hallitus 4. helmikuuta 1981 – 14. lokakuuta 1981  
Edeltäjä:  Lars Skytøen
Seuraaja:  Jens-Halvard Bratz
Suurkäräjäedustaja
 Telemarkin vaalipiiri 1965–1985  
Henkilötiedot
Syntynyt: 24. heinäkuuta 1936 (ikä 88) Brevik, Norja
Tiedot
Puolue:  Työväenpuolue
Finn Kristensen (s. 24. heinäkuuta 1936 Brevik) on norjalainen työväenpuolueen poliitikko. Hän on istunut suurkäräjillä vuosina 1965–1985 sekä toiminut Norjan teollisuusministerinä 1981, elinkeinoministerinä 1986–1989 ja 1992–1993 sekä öljy- ja energiaministerinä 1990–1993. Vuosina 1989–1990 hän johti Statoilia.
Aiheesta muualla

Finn Kristensen Norjan suurkäräjien verkkosivuilla (norjaksi)
Geneviève Castrée

Geneviève Castrée (2006)
Geneviève Castrée (alun perin Gosselin; 9. huhtikuuta 1981 Loretteville, Quebec, Kanada – 9. heinäkuuta 2016 Anacortes, Washington, Yhdysvallat) oli kanadalainen sarjakuvataiteilija, kuvittaja, muusikko ja runoilija.
Castrée aloitti luovan työnsä sarjakuvataiteilijana. Kustantamo L'Oie de Cravan julkaisi hänen ensimmäisen teoksensa (Lait Frappé) vuonna 2000. Ensimmäisen täyspitkän albuminsa hän julkaisi sarjakuvateoksensa Pamplemoussi (2004) yhteydessä. Uransa alkupuolella Castrée käytti musiikintekijänä pseudonyymiä Woelv. Vuonna 2010 hän julkaisi ensimmäisen Ô Paon -pseudonyymillä tekemänsä täyspitkän albumin (Courses). Osassa teoksistaan Castrée teki yhteistyötä miehensä Phil Elverumin kanssa. Hänen muihin yhteistyökumppaneihinsa kuuluivat Karl Blau, Gus Franklin ja Nicholas Krgovich. Castréen töitä on ollut näyttelyissä Kanadassa, Yhdysvalloissa, Euroopassa, Australiassa ja Japanissa.
Castréen graafinen romaani Susceptible (2013) oli arvostelumenestys. Sillä hän oli ehdolla vuoden 2013 Cartoonist Studio Prizen saajaksi. Castréen viimeinen Ô Paon -taiteilijanimellä tehty julkaisu oli täyspitkä albumi Fleuve (2015). Hänen viimeinen omana elinaikanaan ilmestynyt teoksensa oli runokokoelma Maman Sauvage, jonka hän julkaisi nimellä Geneviève Elverum. Castréelle syntyi tytär Agathe vuonna 2015. Toukokuussa 2015 hänellä todettiin leikkaushoitoon soveltumaton haimasyöpä. Castréen mies käynnisti kesäkuussa 2016 GoFundMe-kampanjan sairauden hoitojen rahoittamiseksi, mutta Castrée kuoli haimasyöpään 35-vuotiaana heinäkuussa 2016 Washingtonin Anacortesissa, johon perhe oli asettunut. Castréen viimeinen teos oli postuumisti vuonna 2018 julkaistu A Bubble. Se on lastenkirja, mutta kertoo tositarinan syöpään kuolevasta äidistä ja tämän suhteesta pieneen tyttäreensä. Anders Nilsen viimeisteli teoksen Castréen kuoltua.
George (Washington)

| George |
| --- | --- |

 George
 Koordinaatit: 47°4′42″N, 119°51′26″W 
Valtio:  Yhdysvallat
Osavaltio:  Washington
Piirikunta:  Grantin piirikunta
Pinta-ala:  
 – Kokonaispinta-ala:  1,6 km²
 – Josta vettä:  0 km² 
Korkeus:  374
Väkiluku (2000):  528
Infobox OKVirheellinen NIMI-arvo: 
George on kaupunki Grantin piirikunnassa, Washingtonissa. Sillä on pinta-alaa 1,6 km2. Kaupungissa asui 528 ihmistä vuonna 2000.
Georgen nimi on viittaus Yhdysvaltain ensimmäiseen presidenttiin George Washingtoniin; kun kaupungin nimi ja osavaltio laitetaan yhdysvaltalaiseen tapaan peräkkäin (George, Washington), siitä syntyy Washingtonin nimi.
Georg von Winther

Winther vuonna 1878. Kuva: Daniel Nyblin.
Georg Gustaf von Winther (vuoteen 1890 Winter; 23. huhtikuuta 1825 Puumala – 25. marraskuuta 1901) oli suomalainen lääkäri, järjestöjohtaja ja  valtiopäivämies.
Von Wintherin vanhemmat olivat kappalainen Gustaf Winter ja Margareta Petronella Hultin ja puoliso vuodesta 1876 Sally Alina Emilia af Brunér (k. 1926). Asianajaja, valtiopäivämies Frans Gustaf von Winther oli heidän poikansa. Ylioppilaaksi Georg von Winther tuli 1842 ja valmistui filosofian kandidaatiksi ja lisensiaatiksi 1847 ja lääketieteen lisensiaatiksi 1853. Hän toimi Henkikaartin 3. suomalaisen tarkk'ampujapataljoonan lääkärinä 1854–1881, Suomen sotaväen ylilääkärinä 1881–1894 ja Suomen Punaisen Ristin puheenjohtajana 1896–1901. Hänet aateloitiin 1890, valtioneuvoksen arvon hän sai 1875, todellisen valtioneuvoksen arvon 1879 ja salaneuvoksen arvon 1897.
Hän oli aatelissäädyssä valtionpäiväedustaja 1891, 1894,  1897, 1899 ja 1900.
Gilbreathin konjektuuri

Gilbreathin konjektuuri on alkulukuihin liittyvä lukuteoriaotaksuma, jonka Norman L. Gilbreath julkaisi vuonna 1958.
Määritelmä

Kirjoitetaan kaikki alkuluvut jonoon:
Muodostetaan sitten näin saadusta jonosta kahden peräkkäisen luvun erotuksen itseisarvo ja tehdään näistä uusi jono. Jatkamalla näin saadaan seuraavat jonot:
Yhtäpitävästi olkoon  a_{n} jonon n:s alkio ja  b_{n} uuden jonon n:s alkio. Nyt
Gilbreathin konjektuurin mukaan jokaisen jonon ensimmäinen luku on 1, lukuun ottamatta ensimmäistä jonoa. Jokaisen jonon toinen luku on siis oltava 0 tai 2, lukuun ottamatta ensimmäistä jonoa. Otaksuma on varmistettu todeksi lukuun 1013 asti.
Jo ennen Gilbreathia François Proth oli löytänyt ja julkaissut ilmiön vuonna 1878. Proth väitti myös todistaneensa sen, mutta todistus oli virheellinen.
Fyren

Fyren oli Suomessa vuosina 1898–1922 ilmestynyt ruotsinkielinen poliittinen pilalehti. Satiirinen Fyren tuki avoimesti Ruotsalaisen puolueen linjaa. Lehden nimi tarkoittaa suomeksi majakkaa.
Lehden historiaa

Fyrenin perustamisesta päättivät kirjailijat Victor Petterson, Arthur Sjöblom ja Julius Hirn sekä taiteilijat Alex Federley ja Uno Zeipel F. J. Valbäckin ehdotuksesta. Ensimmäinen päätoimittaja oli kirjailija K. G. Blomqvist, mutta alkuvuosina suuresta osasta sisältöä vastasivat Gustaf Mattsson pakinoiden ja Alex Federley pilapiirrosten osalta. Ruotsalaista puoluetta tukenut lehti panosti varsinkin senaattori G. Z. Yrjö-Koskisen arvosteluun. Toinen pilkan kohde olivat sosialistit. Vuodesta 1901 alkaen Fyren ilmestyi viikoittain ja varsinkin alkuvuosinaan se oli iskevä ja humaani huumorilehti sekä taloudellisesti hyvin kannattava. Taso laski jonkin verran Hirnin ja Mattsonin lähdettyä lehdestä vuonna 1902. Bobrikovin kauden tiukka sensuuri teki lehden toimittamisesta vaikeaa, vaikka Fyren pyrki parhaansa mukaan kiertämään sensuurin rajoitukset vertauskuvallisen satiirin keinoin.
Fyrenin pääkuvittaja oli Alex Federley, mutta se toimi ponnahduslautana monelle muullekin suomenruotsalaiselle pilapiirtäjälle, kuten Uno Zeipelille ja Oscar Furuhjelmille. Eric Vasström sai päävastuun poliittisista pilapiirroksista 1910-luvulla. Muita lehteen piirtäneitä olivat F. G. Ålander, Edwin Lydén, Rafael Lindell, Carolus Lindberg ja Sigurd Wettenhovi-Aspa. Piirrosten ohella Fyrenin kuvitukseen kuuluivat Emil Cedercreutzin leikkaamat tunnettujen henkilöiden siluetit. Monet Fyrenin kuvittajat siirtyivät vuonna 1917 perustetun Kerberos-lehden toimituskuntaan.
Vuosina 1904–1922 Fyrenin päätoimittajana oli Rafael Lindqvist, jonka kaudella lehden linja muuttui kärkkäästi kaikkia tahoja pilkkaavaksi sekä samalla myös entistä jyrkemmin ja ahdaskatseisemmin ruotsinmieliseksi. Lehti toi esiin myös päätoimittajansa sangen oikeistolaiset, antidemokraattiset ja antisemitistiset näkemykset. Lehdessä kesällä 1913 julkaistu Eric Vasström pilapiirros ”Ryska hovet i Paatio” toi sekä hänelle että Lindqvistille kolmen kuukauden vankeustuomion majesteettirikoksesta, sillä sen katsottiin halventaneen keisariperheen jäsentä. Ensimmäisen maailmansodan aikana suurimmat päivälehdet kääntyivät Fyreniä vastaan, sillä sen linja alkoi oikeistolaisuudessaan erottua jo ruotsinkielisestäkin lehdistöstä. Myöhemmin Vasström ja useat muut piirtäjät lähtivät lehdestä erimielisyyksien vuoksi. Lopulta Lindqvist riitaantui useimpien tahojen kanssa hyökkäävyytensä ja poliittisten mielipiteittensä vuoksi. Sisällissodan jälkeisinä vuosina hän esiintyi Fyrenissä jyrkästi Saksassa palvelleita jääkäreitä vastaan ja tsaarinupseerien puolesta, minkä myötä hän menetti pääosin oikeistonkin sympatiat. Taloudellisten ongelmien vuoksi Fyrenin ilmestyminen harveni vuodesta 1917 alkaen ja vuoden 1922 lopulla Lindqvist lakkautti sen kokonaan. Vuosina 1923–1939 hän julkaisi sen seuraajaksi tarkoitettua Blinkfyren-lehteä, joka tosin ilmestyi vain neljästi vuodessa.
Aiheesta muualla

Kansalliskirjaston digitoidut aineistot : Aikakauslehdet : Fyrenin numeroita vuosilta 1898–1922
Georg von der Marwitz

Kenraali Marwitz (kesk.) vuonna 1914.
Georg von der Marwitz (3. heinäkuuta 1856 Klein Nossin, lähellä Kösliniä, Pommeri – 27. lokakuuta 1929 Wundichow, Pommeri) oli saksalainen kenraali, joka palveli komentajana ensimmäisessä maailmansodassa.
Marwitz aloitti sotilasuransa ratsuväenupseerina vuonna 1875 ja palveli vuodesta 1888 esikuntatehtävissä. Hänestä tuli 1905 eversti, 1908 kenraalimajuri ja ratsuväkiprikaatin komentaja, 1911 kenraaliluutnantti ja divisioonan komentaja, 1913 ratsuväen ylitarkastaja sekä 1914 ratsuväenkenraali. Maailmansodan puhjettua Marwitz nimitettiin komentamaan toista ratsuväkiarmeijakuntaa, joka muodosti Ranskaan ja Belgian hyökänneiden joukkojen oikean sivustan. Belgiassa elokuun alkupuolella käydyssä Haelenin taistelussa hän sai havaita, ettei ratsuväen käyttö hyökkäyksiin tahtonut enää toimia uusissa sodankäynnin oloissa. Joulukuussa 1914 Saksan sodanjohto hajottikin Marwitzin ratsuväkiryhmän ja hänet siirrettiin itärintamalle 38:nnen ratsuväen reserviarmeijakunnan komentajaksi, koska ratsuväen arveltiin soveltuvan paremmin itärintaman sodankäyntiin. Marwitzin joukot osallistuivat Masurian järvien toiseen taisteluun helmikuussa 1915, minkä jälkeen hänet siirrettiin Karpaateille.
Syksyllä 1915 Marwitz palasi länsirintamalle kuudennen armeijakunnan johtoon, mistä hänet kesällä 1916 komennettiin takaisin itään torjumaan venäläisten Brusilovin hyökkäystä, ja sitten joulukuussa 1916 takaisin länteen toisen armeijan komentajaksi. Viimeisin komennus jatkui syyskuuhun 1918. Cambrain taistelussa marraskuussa 1917 Marwitz torjui brittien hyökkäyksen tehokkaalla vastahyökkäyksellä, mutta seuraavan kevään suurhyökkäyksessä hän ei saanut suunnitelmien mukaisesti vallattua Amiensia. Amiensin taistelussa 8. elokuuta 1918 britit onnistuivat murtamaan Marwitzin armeijan linjat ”Saksan armeijan mustana päivänä”. Syyskuussa Marwitz siirrettiin viidennen armeijan komentajaksi Verduniin. Hän vetäytyi palveluksesta sodan päätyttyä joulukuussa 1918.
Gedeon Barcza

Gedeon Barcza, 1961
Gedeon Barczan hauta.
Gedeon Barcza (21. elokuuta 1911 – 27. helmikuuta 1986) oli unkarilainen shakinpelaaja ja matematiikan professori. Barcza voitti shakin unkarinmestaruuden yhteensä kahdeksan kertaa ja edusti maataan shakkiolympialaisissa seitsemästi voittaen kerran ensimmäisen palkinnon kolmannelta pöydältä. Turnauksista Barcza menestyi parhaiten Havannassa 1963 ja Pietarissa 1967.
Barczan pelityylille oli tyypillistä suljetut avaukset ja asemallinen peli.
Barcza saavutti suurmestarin arvonimen vuonna 1954 ja kansainvälisen kirjeshakin mestarin arvonimen vuonna 1966.
Shakkiolympialaiset

Barcza osallistui shakkiolympialaisiin vuosina 1952, 1954, 1956, 1958, 1960, 1962 ja 1968. Vuonna 1954 hän voitti henkilökohtaista kultaa kolmannelta pöydältä.
Aiheesta muualla

Gedeon Barcza ChessGames.com-sivustolla (englanniksi)
Gideon Baah

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 1. lokakuuta 1991 (ikä 33)
Syntymäpaikka: Accra, Ghana
Pelipaikka: puolustaja
Pituus: 183 cm
Paino: 84 kg
Seura
Seura: FC Honka
Pelinumero: 3
Seurat
| Vuodet | Seura | O | (M) |
| 2009–2013 | Asante Kokoto | 30 | (2) |
| 2013 | Honka | 29 | (2) |
| 2014–2015 | HJK | 41 | (2) |
| 2016–2017 | New York Red Bulls | 3 | (0) |
| 2018 | FC Kairat Academy | 3 | (0) |
| 2018 | FC Gomel | 3 | (0) |
| 2019– | FC Honka | 3 | (0) |
Maajoukkue
|  | Ghana U20 | 4 | (0) |
| 2015– | Ghana | 1 | (0) |
 Seurajoukkueuran tilastot kattavat vain kansalliset sarjat, päivitetty 19. huhtikuuta 2016.  Maajoukkueuran tilastot päivitetty 19. huhtikuuta 2016.
Gideon Baah (s. 1. lokakuuta 1991 Accra) on ghanalainen jalkapallopuolustaja, joka pelaa Veikkausliigan FC Hongassa.
Baah on pelannut kotimaassaan Kakyiressa, Zaytunassa, Sporting Saint Mirrenissa ja Asante Kotokossa. Suomessa hän pelasi FC Hongassa sekä HJK:ssa.
Baah on edustanut myös Ghanan miesten maajoukkuetta sekä alle 20-vuotiaiden maajoukkuetta.
Ura

Vuonna 2007 Baah voitti kotimaassaan tosi-tv -sarja MNT Soccer Academyn ja hänet palkittiin testileirillä englantilaiseen Chelseaan. Vuonna 2009 Baah teki sopimuksen kotimaansa suurseura Asante Kotokon kanssa.
Vuonna 2013 Baah siirtyi Veikkausliigassa pelanneeseen FC Honkaan, ja pelasi vakuuttavasti voittaen Veikkausliigan vuoden tulokas ja vuoden puolustaja -palkinnot. Kauden jälkeen hän teki kolmen vuoden sopimuksen HJK:n kanssa.
Baah siirtyi helmikuussa 2016 New York Red Bullsiin.
Ura > Maajoukkueura

Lokakuussa 2015 Baah sai kutsun Ghanan maajoukkueeseen ja debytoi harjoitusmaaottelussa Kanadaa vastaan tullen vaihdosta kentälle.
Gacela (1869)

| Gacela |
| --- | --- |

Aluksen vaiheet
Rakentaja:  M. Braid, Brooklyn, New York
Laskettu vesille:  1869
Tekniset tiedot
Uppouma:  179 t
Pituus:  32,90 m
Leveys:  6,76 m
Syväys:  2,11 m
Koneteho:  137 ihp
Nopeus:  7 solmua
Miehistöä:  35
Aseistus
Aseistus:  1 × MLR 130 mm 60 naulan -tykki
Gacela oli Espanjan laivaston vuonna 1869 valmistunut puurunkoinen Activo-luokan tykkivene.
Valmistus

Alus tilattiin M. Braidilta Brooklynistä New Yorkista. Alus laskettiin vesille 1869. Aluksen valmistuskustannukset olivat 242 500 pesetaa ($48 500)
Palvelus

Kuuban kapinan aikana alus osallistui kapinallisten torjuntaan. Alus poistettiin alusluettelosta 1891. Espanjan-Yhdysvaltain sodan alkaessa alus oli huonossa kunnossa ja romutettiin 1898.
Franklin Township (Somersetin piirikunta)

| Franklin Township |
| --- | --- |

Valtio:  Yhdysvallat
Osavaltio:   New Jersey
Piirikunta:  Somerset
Pinta-ala:  
 – Kokonaispinta-ala:  120 km²
 – Josta vettä:  1,85 km² 
Väkiluku (2020):  68 364
 – Väestötiheys:  560 as./km²
 
 https://www.franklintwpnj.org 
Infobox OKVirheellinen NIMI-arvo: 
Franklin Township on kunta (township) New Jerseyn osavaltiossa, Yhdysvalloissa. Sen väkiluku oli 68 364 vuonna 2020, ja se oli Somersetin piirikunnan suurin kunta.
Väestö

Vuonna 2020 Franklin Townshipin 68 364 asukkaasta valkoisia oli 43,2 %, mustia 29,5 % ja aasialaisia 20,9 %. Vuonna 2019 33,9 % asukkaista puhui kotonaan jotain muuta kieltä kuin englantia ja 28,9 % asukkaista oli syntynyt ulkomailla.
Kuvia kunnasta

Millstone River.
Aiheesta muualla

Kuvia tai muita tiedostoja aiheesta Franklin Township (Somersetin piirikunta) Wikimedia Commonsissa
New Jerseyn osavaltio
| --- | --- |
Alueet:   Central Jersey  Delaware Valley  Jersey Shore  Meadowlands  North Jersey  Pine Barrens  Shore Region  Skylands Region  South Jersey  New Yorkin metropolialue  Tri‑State Region 
Huomattavat kaupungit ja kunnat:   Atlantic City  Bayonne  Camden  Clifton  Edison  Elizabeth  Hackensack  Hoboken  Jersey City  Lakewood  Newark  New Brunswick  Ocean City  Paterson  Perth Amboy  Trenton (pääkaupunki)  Vineland  Woodbridge 
Piirikunnat:   Atlantic  Bergen  Burlington  Camden  Cape May  Cumberland  Essex  Gloucester  Hudson  Hunterdon  Mercer  Middlesex  Monmouth  Morris  Ocean  Passaic  Salem  Somerset  Sussex  Union  Warren
Fynin amt

| Fynin amt Fyn Amtskommune |
| --- | --- |
 Vaakuna
 Sijainti
Valtio:  Tanska
Perustettu:  1970
Lakkautettu:  2007
Hallinto:  
 – hallinnollinen keskus:  Odense
Pinta-ala:  3486 km²
Väkiluku (2006):  478 347
 – väestötiheys:  140 as./km²
Fynin amt (tansk. Fyns Amt) oli hallintoalue, joka sijaitsi Tanskan keskiosassa. Siihen kuuluivat Fynin, Langelandin, Tåsingen ja Ærøn saaret sekä noin 90 muuta saarta, joista 25 on asuttuja. Amtin pinta-ala oli 3 486 km² ja asukasluku 476 880 vuonna 2005. Amtin pääkaupunkina toimi Odense. Tanskan kuntauudistuksessa vuoden 2007 alussa amtit lakkautettiin, ja Fynin amtista tuli osa Etelä-Tanskan aluetta.
Kunnat

Lakkauttamishetkellä amtissa oli seuraavat 32 kuntaa:
Assensin kunta
Bogensen kunta
Brobyn kunta
Egebjergin kunta
Ejbyn kunta
Faaborgin kunta
Glamsbjergin kunta
Gudmen kunta
Haarbyn kunta
Kerteminden kunta
Langeskovin kunta
Marstalin kunta
Middelfartin kunta
Munkebon kunta
Nyborgin kunta
Nørre Aabyn kunta
Odensen kunta
Otterupin kunta
Ringen kunta
Rudkøbingin kunta
Ryslingen kunta
Svendborgin kunta
Sydlangelandin kunta
Søndersøn kunta
Tommerupin kunta
Tranekærin kunta
Ullerslevin kunta
Vissenbjergin kunta
Ærøskøbingin kunta
Ørbækin kunta
Årslevin kunta
Aarupin kunta
Pormestarit

Amtin pormestari on valittu vuodesta 1970 lähtien. Seuraavat henkilöt toimivat Fynin amtin pormestareina vuosina 1970–2006:
1970–1974: Edvard Rasmussen
1974–1993: Jens Peter Fisker
1993–2001: Karen Nøhr
2001–2005: Jan Boye
2006: Poul Weber
Fortune 500

Fortune 500 on yhdysvaltalaisen Fortune-talouslehden vuosittain julkaisema luettelo yhdysvaltalaisista julkisista yhtiöistä järjestettynä liikevaihdon mukaiseen suuruusjärjestykseen. Luetteloa voidaan tarkastella yhtiön web-sivuilla useilla valintaperusteilla. Yhtiö julkaisee myös maailmanlaajuista Fortune Global 500 -listaa, johon lehti listaa yhdysvaltalaisia ja kansainvälisiä pörssiyrityksiä liikevaihdon mukaan.
Fortune 500 (2021)

| Sija | Yhtiön nimi | Liikevaihto   (mrd>  USD) |
| --- | --- | --- |
| 1. | Walmart | &&&&&&&&&&&&0559.0200000559,2 |
| 2. | Amazon | &&&&&&&&&&&&0386.0100000386,1 |
| 3. | Apple | &&&&&&&&&&&&0274.0500000274,5 |
| 4. | CVS Health | &&&&&&&&&&&&0268.0700000268,7 |
| 5. | UnitedHealth Group | &&&&&&&&&&&&0257.0100000257,1 |
| 6. | Berkshire Hathaway | &&&&&&&&&&&&0245.0500000245,5 |
| 7. | McKesson | &&&&&&&&&&&&0231.0100000231,1 |
| 8. | AmerisourceBergen | &&&&&&&&&&&&0189.0900000189,9 |
| 9. | Alphabet | &&&&&&&&&&&&0182.0500000182,5 |
| 10. | Exxon Mobil | &&&&&&&&&&&&0181.0500000181,5 |
Fortune Global 500 lista (2017)

Fortune Global 500 on vastaava maailmanlaajuinen lista suuryrityksistä. Listalla on myös joitain valtionyhtiöitä esimerkiksi Kiinasta, jos näiden konsernirakenteeseen kuuluu julkisesti noteerattuja tytäryhtiöitä.
| Sija | Yhtiön nimi | Yhtiön logo | Maa  | Liikevaihto (mrd>  USD) |
| --- | --- | --- | --- | --- |
| 1. | Walmart |  |  Yhdysvallat | &&&&&&&&&&&&0485.0900000485,9 |
| 2. | State Grid |  |  Kiina | &&&&&&&&&&&&0315.0200000315,2 |
| 3. | Sinopec Group |  |  Kiina | &&&&&&&&&&&&0267.0500000267,5 |
| 4. | China National Petroleum |  |  Kiina | &&&&&&&&&&&&0262.0500000262,5 |
| 5. | Toyota Motor |  |  Japani | &&&&&&&&&&&&0254.0700000254,7 |
| 6. | Volkswagen Group |  |  Saksa | &&&&&&&&&&&&0240.0300000240,3 |
| 7. | Royal Dutch Shell |  |  Alankomaat | &&&&&&&&&&&&0240.&&&&00240,0 |
| 8. | Berkshire Hathaway |  |  Yhdysvallat | &&&&&&&&&&&&0223.0600000223,6 |
| 9. | Apple |  |  Yhdysvallat | &&&&&&&&&&&&0215.0600000215,6 |
| 10. | Exxon Mobil |  |  Yhdysvallat | &&&&&&&&&&&&0205.&&&&00205,0 |
| 11. | McKesson |  |  Yhdysvallat | &&&&&&&&&&&&0198.0500000198,5 |
| 12. | BP |  |  Britannia | &&&&&&&&&&&&0186.0600000186,6 |
| 13. | UnitedHealth Group |  |  Yhdysvallat | &&&&&&&&&&&&0184.0800000184,8 |
| 14. | CVS Health |  |  Yhdysvallat | &&&&&&&&&&&&0177.0500000177,5 |
| 15. | Samsung Electronics |  |  Etelä-Korea | &&&&&&&&&&&&0174.&&&&00174,0 |
Muut samankaltaiset listat

Toinen yhdysvaltalainen talouslehti Forbes julkaisee vastaavanlaista luetteloa julkisesti noteeratuista pörssiyhtiöistä (Forbes Global 2000), jossa suuruuden kriteereinä käytetään liikevaihtoa, tilikauden tulosta, taseen loppusummaa ja yhtiön markkina-arvoa.
Lisäksi esimerkiksi luottoluokitusyhtiö S&P Global Ratings ylläpitää S&P 500 -listaa (osakeindeksiä) 500 markkina-arvoltaan suurimmasta yhdysvaltalaisesta pörssiyhtiöstä.
Finn Jones

| Finn Jones |
| --- | --- |
 Finn Jones San Diegon Comic-Conissa 2017.
Henkilötiedot
Ammatti:  näyttelijä
Näyttelijä
Aktiivisena:  2008–
Merkittävät roolit:  Loras Tyrell (Game of Thrones) Rautanyrkki (Marvel Cinematic Universe)
Aiheesta muualla
IMDb 
Finn Jones on brittiläinen näyttelijä, joka tunnetaan Loras Tyrellin roolista televisiosarjassa Game of Thrones sekä Rautanyrkin roolista Marvel Cinematic Universeen sijoittuvissa Netflix-sarjoissa Iron Fist ja The Defenders.
Filmografia

| Elokuvat> Vuosi | Elokuvat> Nimi | Elokuvat> Rooli | Elokuvat>  | Elokuvat>  |
| --- | --- | --- | --- | --- |
| 2012 | Wrong Turn 5: Bloodlines | Teddy |  |  |
| 2014 | Sleeping Beauty | Barrow |  |  |
| 2014 | The Last Showing | Martin |  |  |

| Televisiosarjat> Vuosi | Televisiosarjat> Nimi | Televisiosarjat> Rooli | Televisiosarjat> Huomautus | Televisiosarjat>  |
| --- | --- | --- | --- | --- |
| 2009 | Hollyoaks Later | Jamie | 5 jaksoa |  |
| 2010 | The Sarah Jane Adventures | Santiago Jones | 2 jaksoa |  |
| 2010 | The Bill | Mark Kennedy | 2 jaksoa |  |
| 2010 | Hollyoaks | Jamie | 9 jaksoa |  |
| 2010–2011 | Doctors | Tristan Bentley / Tim Hebdon | 2 jaksoa |  |
| 2011–2016 | Game of Thrones | Ser Loras Tyrell | 20 jaksoa |  |
| 2015 | Life in Squares | Julian Bell | 3 jaksoa |  |
| 2017–2018 | Iron Fist | Daniel ”Danny” Rand / Rautanyrkki | 23 jaksoa |  |
| 2017 | The Defenders | Daniel ”Danny” Rand / Rautanyrkki | 8 jaksoa |  |
| 2018 | Luke Cage | Daniel ”Danny” Rand / Rautanyrkki | Jakso ”The Main Ingredient” |  |